tartuNLP/wikipedia-smugri-20251201 huggingface dataset:
Phillipsi kõver

Phillipsi kõver on majandusteaduses mudel, mis väljendab seost nominaalpalkade ja tööpuuduse vahel. Seda mudelit on majandusteadlased kasutanud inflatsiooniseoste selgitamisel.
Ajaloost.
William Phillips, Uus-Meremaal sündinud majandusteadlane, tegi 1958. aastal uurimuse "Töötuse ja palkade määra muutuse vaheline seos Inglismaal 1861–1957", mis avaldati kvartaliajakirjas Economica. Selles uurimuses kirjeldas Phillips, kuidas ühel perioodil oli Inglismaa majanduses pöördvõrdeline seos palkade muutumisel ja töötusel. Sarnast sõltuvuse mustrit leiti ka teiste maade puhul.
Aastal 1960 leidsid Paul Samuelson ja Robert Solow inflatsiooni ja töötuse vahel kindla seose: kui töötuse määr on kõrge, siis inflatsioon on madal ja ümberpöördult.
Sündinud 26. septembril

"Siin on loetletud 26. septembril sündinud inimesi.
Sündinud 27. septembril

"Siin on loetletud 27. septembril sündinud inimesi
Vabariigi Valitsuse koosolek 8. jaanuaril 1936

Vabariigi Valitsuse koosolek 8. jaanuaril 1936 toimus Toompea lossi remondi tõttu toimus koosolek Välisministeeriumi hoones. Koos olid: peaminister Konstantin Päts, peaministri asetäitja Kaarel Eenpalu, ministrid Julius Seljamaa, Otto Sternbeck, Nikolai Kann, Nikolai Talts, Karl Selter, Johan Müller, Paul Lill, kaitsevägede ülemjuhataja Johan Laidoner, riigikontrolör Karl Soonberg, riigisekretär Karl Terras, koosolekust osa võtma kutsutud Hans Oidermaa ja Juhan Kaarlimäe. Juhatas Konstantin Päts. 
Koosolek algas kell 21.15, lõppes 9. jaanuaril 1936 kell 0.15.
Koosolek otsustas võtta täitmisele järgmised Riigivanema otsused:
Katrina Leung

Katrina Leung (lihtsustatud hiina keeles 陈文英; traditsioonilises hiina keeles 陳文英; pinyinis Chén Wényīng, tuntud ka kui Chan Man Ying, Chen Wen Ying, Luo Zhongshan, Salongidaam) on endine hiina päritolu USA ja Hiina Rahvavabariigi luuraja (topeltagent).
Leung emigreerus USAsse 1970. aastal. Tal oli Hiina Vabariigi pass, mille järgi ta oli sündinud 1954. aastal Guangzhous. Ta õppis Cornelli ja Chicago ülikoolis. Ülikooliõpingute ajal võttis temaga ühendust FBI, kes tahtis saada infot mõnede Leungi tuttavate kohta. 1981. aastal algatas FBI uurimise kahtlustades Leungi info kogumises Hiina RV kasuks. Uurimise käigus saadud info tõttu värvati ta 1982. aastal FBI agendiks. FBI eriagent James Smith lootis talt saada infot Hiina RV luuretegvuse kohta. 1984 sai Leung USA kodakondsuse.
FBI plaanide kohaselt sai Leungist Hiina julgeolekuministeeriumi agent. 1990 sai FBI teada, et Leung on paljastanud Hiina julgeolekuorganeile infot USA salaoperatsioonide ja vastuluureprogrammide kohta, kuid kuna tema kaudu saadud infot Hiina kohta hinnati kõrgemalt kui tekitatud kahju, teda ei vahistatud. Leungi kaitses ka James Smith, kellega tal oli tekkinud intiimsuhe.
Leung vahistati alles 2003. aastal. Tõestusmaterjali puuduse tõttu ei saanud teda spioneerimises süüdistada. Leung tunnistas end süüdi valetamises ning maksudokumentides valeandmete esitamises. 2005. aastal sai ta karistuseks 10 000 USA dollarit trahvi ja 100 tundi ühiskondlikult kasulikku tööd.
Leungil oli intiimsuhe ka teise FBI agendiga, Lawrence Livermore'i Riikliku Laboratooriumi vastuluure juhi William Clevelandiga, keda on kahtlustatud Leungile salastatud info edastamises.
Sündinud 28. septembril

"Siin on loetletud 28. septembril sündinud tuntud isikuid.
Iraani-Iraagi sõda

Iraani-Iraagi sõda oli piirisõda Iraani ja Iraagi relvajõudude vahel 22. septembrist 1980 kuni 20. augustini 1988.
Sõda alustas Şaddām Ḩusayni juhitud Iraak, et tagasi saada 1971. aastal Iraani valdusse läinud Hormuze väina saari (mille hõivas Iraan, kui Briti väed sealt lahkusid) ja vähendada šiiitide poliitilist mõju (muuhulgas süüdistas Iraak Iraani kurdide vabadusvõitluse toetamises). Juba 1975 tühistas Iraak ühepoolselt piirikokkuleppe Iraaniga.
Tänu naftamüügist saadud tulule ostis Iraak 1980. aastail 10% maailma relvaturul pakutavast sõjamaterjalist, tootis ise keemiarelva (kasutas seda ka sõjas) ja alustas tuumapommi valmistamist, saades selleks abi peamiselt Lääne-Euroopa riikidelt (ei saanud valmis). Kuni 1990. aastateni oli Iraak maailma suurim relvaimportija.
Sõja algul olid mõlema poole sõjajõud umbkaudu võrdse suurusega. Sõja lõpul oli Iraagi armeel märkimisväärne materiaalne ülekaal: kopterite osas 2,5-kordne, suurtükkide osas 4-kordne, tankide osas 4,5-kordne ja sõjalennukite osas koguni 8-kordne.
Iraani riiki juhtis sõja ajal ajatolla Rūḩollāh Khomeynī. Iraaki juhtis Şaddām Ḩusayn.
Enamik lääneriike (sealhulgas USA ja Nõukogude Liit), kes kartsid islamirevolutsiooni-järgse Iraani poliitilise mõju kasvu, toetas Iraaki. Sellegipoolest müüsid nii USA kui ka Nõukogude Liit aeg-ajalt relvi ka Iraanile.
Raha sai Iraak ka araabia maadelt: Saudi Araabialt 30,9 miljardit dollarit, Kuveidilt 8,2 miljardit dollarit ja Araabia Ühendemiraatidelt 8 miljardit dollarit.
Sõjategevus kestis vahelduva eduga 1988. aasta relvarahuni.
Sõja ajal surus Iraak maha riigi enamususkkonna šiiitide poliitilist tegevust ja Põhja-Iraagi enamusrahvuse kurdide vabadusvõitlust, kasutades nende vastu muuhulgas keemiarelva.
Iraan kaotas 400 000 meest (sh 45 000 alaealist). Iraak kaotas 300 000 meest.
Riikide piirid sõja tulemusena ei muutunud. Mõlemad pooled kuulutasid end sõja võitjaks.
Kolmikmiil

Kolmikmiil on eestikeelne vaste Inglise ljööle, ajaloolisele pikkusmõõdule. Kolmikmiil võrdus kolme Inglise miiliga ehk 4828 meetriga.
Eesti keeles on kolmikmiili nimetatud ka penikoormaks.
Erkki Luuk

Erkki Luuk (sündinud 14. veebruaril 1971 Tartus) on eesti kirjanik, kunstnik, keele- ja kognitiivteadlane. 
Ta kaitses 2001. aastal Tartu Ülikoolis magistritöö semiootikas teemal "Tähenduse lineaarne ja hierarhiline struktuur"(juhendaja Igor Černov ning 2009. aastal Tartu Ülikoolis doktorikraadi üldkeeleteaduses tööga "The noun/verb and predicate/argument structures".
Kunstnikuna töötab ta teksti, performance'i, installatsiooni, muusika, skulptuuri ja maaliga. Ta on osalenud mitmel soolo- ja grupinäitusel nii Eestis kui ka välismaal.
Yū Kikumura

Yū Kikumura (jaapani 菊村 憂, Kikumura Yū, sündinud 1947 Miyazaki prefektuuris Jaapanis) on endine terrorirühmituse Jaapani Punaarmee liige.
Ta arreteeriti 1986 Schipholi lennujaamas Amsterdamis, kui tema pagasist leiti pomm. Ta saadeti Jaapanisse, kuid pääses karistusest.
Kikumura vahistati uuesti 12. aprillil 1988 USA New Jersey Turnpike'i maantee äärses puhkekohas ja talt leiti 3 püssirohuga torupommi. Süüdistuse kohaselt kavatses ta rünnata USA armee värbamispunkti. Ta mõisteti süüdi 29. novembril 1988 loata lõhkeainete käsitlemises ja transpordis ning passieeskirjade rikkumises.
Ta vabanes 18. aprillil 2007 pärast 221 kuud vangistust (veidi üle 18 aasta) ADX Florence supermax vanglas Florence'is Colorados. Pärast vabanemist saadeti ta Jaapanisse, kus ta kohe arreteeriti dokumentide võltsimises süüdistatuna. Ta vabastati oktoobris 2007.
Penikoorem

Penikoorem (murdes "penikoorm, pennikuorem"; soome "peninkulma") on ajalooline teekonna pikkusühik eesti ja soome keeles. Hiljem on penikoorem omandanud eri ajalooperioodidel erineva väärtuse, tähistades kogu aeg teekonna pikkust.
Tihti on penikoormat kasutatud kui ükskõik millise miili eestikeelset vastet. Siis tähistab ta enamasti üks ühele vastava riigi ühikut (nt 1 Taani penikoorem = 1 Taani miil). Penikoorem on laienenud miili paralleelvormiks ka merenduslikele ja geograafilistele kaugustele, nt merepenikoorem.
Kõige levinumalt mõistetakse eesti keeles penikoorma all Vene penikoormat ehk Vene miili, mis vastab 7 verstale ehk ligilähedaselt 7467,53 meetrile. Kasutusel olid ka ühikud ruut- ja kantpenikoorem. Viimase kohta on vanades koolilugemikes olnud kasutusel ka mõiste "täring penikoorem" ja need tähistasid mahuühikut kuuppenikoorem.
Etümoloogia.
Tõenäoliselt eesti-soome ühiskeele aegadest pärineval, mõõtühikut väljendava penikoorma päritolu kohta on mitu versiooni.
Ühe versiooni kohaselt on penikoorem seotud kaugusega, milleni kostab koera haukumine (soome k "penin+kuulema" =&gt; e. k. "koera+kuulmine").
Teise versiooni kohaselt on tegemist kaugusega, kuhu suudab koer ilma puhkamata koormat vedada (soome k "penin+kuorma" =&gt; e. k. "koera+koorem").
Eesti keele seisukohast lähtudes tundub teine variant olevat tõenäolisem, soome keelest lähtudes aga esimene.
Tähendusi.
Eri olukordades on penikoorma all silmas peetud järgmisi ühikuid:
Ljöö

Ljöö (ladina "leuga"; inglise "league"; prantsuse k. "lieue") on Euroopas ja Ladina-Ameerikas levinud ajalooline pikkusmõõt, mille pikkus erines riigiti. Praegu ei ole ljöö ühegi riigi ametlik mõõtühik. Ljöö väljendab tihti teepikkust, mille inimene või hobune läbib käies ühe tunniga (keskmiselt 5,5 kilomeetrit).
Termin pärineb Vana-Rooma pikkusühikust "leuga gallica", mille pikkus oli 1,5 Rooma miili (7500 Rooma jalga) ehk umbes 2,2 kilomeetrit.
Nõndanimetatud "meetrilise ljöö" all tuntakse pikkusmõõtu täpselt 4000 m.
Ingliskeelses maailmas on ljöö ehk "league" tähistanud viimastel sajanditel enamasti kolme miili. Tema pikkus sõltus sellest, millist miili silmas peeti. Kõige sagedamini olid selleks kas Inglise maa- või meremiil. Inglise ljööd nimetati Eestis enamasti kolmikmiiliks.
Prantsuse ljöö ehk "lieue" on eri perioodidel vastanud 10 000, 12 000, 13 200 ja 14 400 Prantsuse jalale, mis annab pikkusvahemikuks 3,25–4,68 kilomeetrit. Meetermõõdustiku kasutuselevõtuga ljöö kasutamine hääbus.
Saksa maamõõduljöö ehk "Landleuga" on 4448 meetrit pikk, meremõõduljöö ehk "Seeleuga" 5556 meetrit.
Portugalis, Brasiilias ja teistes endistes Portugali asumaades on kasutusel eri pikkusega ljööd nii maa- kui meremõõduühikuna. Maamõõduna kehtestati alates 1855. aastast koos meetermõõdustiku kasutuselevõtuga "légua métrica", mille pikkus on 5000 meetrit. Brasiilias võib maakohtades siiani kohata ljöö kasutamist, siis mõeldakse selle all 6600 meetri pikkust vahemaad.
Argentina ljöö on 5572 meetrit ehk 6666 "vara"′t. 1 vara on 0,83 meetrit ehk 33 tolli.
Hispaania ljöö ehk "legua" oli algselt 5000 "vara"′t (4,2 kilomeetrit) pikk. Hispaania kuningas Felipe II tühistas mõõtühiku 1568. aastal, kuid see on siiani mitteametlikult kasutusel mitmes Ladina-Ameerika riigis ja on neis eri pikkusega.
Mehhikos kasutatakse ljööd siiani selle algses tähenduses ehk ühe tunniga jalgsi käidavat teepikkust. Seetõttu erineb sealse ljöö pikkus siledal teel ja käänulisel rajal oluliselt.
Johannes I (paavst)

Johannes I (ladinapäraselt Ioannes I) oli paavst 523–526. Ta oli 53. paavst.
Johannes sündis "Liber Pontificalise" järgi Toscanas ja ta oli Constantiuse poeg. Mõned ajaloolased on tema sünnikohaks pidanud ka Sienat. 
Ta oli diakon ja sai Gelasius I ajal ülemdiakoniks (kardinaldiakoniks), hiljem aga Pamachii kardinalpreestriks. Ta osales 1. märtsil 499 ja 23. oktoobril 501 toimunud Rooma sinoditel. Ta toetas skisma ajal vastupaavst Laurentiust, kuid 16. septembril 506 soostus toetama Symmachust.
Johannes oli Boëthiuse sõber, kes pühendas talle 3 teoloogilist traktaati, nende seas "De hebdomadibuse".
Paavstiks saamine.
Johannes I pühitseti paavstiks 13. augustil 523.
Visiit Konstantinoopolisse.
Johannes I oli esimene paavst, kes tegi ametliku pastoraalse visiidi Itaaliast mujale.
Ida-Rooma keiser Justinus I alustas aastal 523 ariaanide tagakiusamist, mida taunis idagootide kuningas Theoderich Suur, kes oli ise ariaan.
Theoderich kutsus paavsti Ravennasse ja tegi talle ülesandeks minna piiskoppide ja senaatorite delegatsiooni koosseisus Konstantinoopolisse, kus ta pidi keisrit veenma ariaanide tagakiusamist lõpetama, neile tagastama pühakojad ja vägisi katoliiklusesse pööratud ariaanidel lubama taas tegeleda arianismiga. Paavst ei soostunud viimase nõudega, kuid kuningas lootis selle nõude läbisurumiseks Konstantinoopolis ülejäänud delegaatidele.
Delegatsioon lahkus aastal 525 Ravennast ja jõudis enne ülestõusmispühi Konstantinoopolisse. Paavst sai Konstantinoopolis suurejoonelise vastuvõtu osaliseks. Suur osa linnaelanikest ja keiser Justinus tulid paavstile 12 miili kaugusele linnast vastu. Ülestõusmispüha missat tähistati Hagia Sophia kirikus 19. aprillil ladina liturgia järgi.
Läbirääkimistel nõustus keiser täitma Theoderichi kõik nõudmised, välja arvatud arianismi ametlikku tunnustamist.
Paavst pöördus seejärel tagasi Ravennasse. Theoderich sattus delegatsiooni tagasipöördumisel raevu, kuna ta lootis, et paavst saavutab visiidi käigus arianismi tunnustamise. "Liber Pontificalise" järgi vangistas ta paavsti ja kohtles teda karmilt.
Liturgilised otsused.
Johannes I ordineeris "Liber Pontificalise" järgi 15 piiskoppi. Tema ajast on teada vaid üks uus kardinal – kardinalpreester Andreas.
Johannes I kultuuriloos.
Johannes I ajal tutvustas Dionysius Exiguus oma ajaarvamise süsteemi. Paavst tunnustas tema süsteemi.
"Liber Pontificalise" järgi dekoreeriti tema ajal Rooma Peetri kiriku aatrium, renoveeriti Rooma Santi Nereo ed Achilleo kirik ja taastati mitu Rooma kalmistut. Commodilla ja Priscilla kalmistutele ehitati tema ajal kirikud.
Allikad.
Johannes I-le on omistatud kiri peapiiskop Zachariasele ja kiri Itaalia piiskoppidele, kuid neid kirju on peetud apokrüüfilisteks.
Surm.
Johannes I suri 18. mail 526 Ravennas traditsiooni järgi nälga ja maeti 27. mail Rooma Peetri kirikusse.
Teda austatakse katoliku kirikus pühakuna ja märtrina. Tema mälestuspäev on 18. mai.
Briti India ookeani ala

Briti India ookeani ala (inglise "British Indian Ocean Territory") on India ookeanis asuv Suurbritannia ülemereterritoorium. Hõlmab Chagose saared. Suurim saar on Diego Garcia.
1965. aastani oli osa Briti Mauritiuse kolooniast.
10. juunil 2025 kutsusid ÜRO eksperdid üles peatama hiljuti Ühendkuningriigi ja Mauritiuse vahel allkirjastatud lepingu, hoiatades, et see ei kaitse ümberasustatud Chagossi rahva õigusi. Ekspertide sõnul näib leping olevat vastuolus Chagossi rahva tagasipöördumisõigusega, kuna seal on nii Ühendkuningriigi kui ka Ameerika Ühendriikide sõjaline kohalolek Diego Garcial. Eksperdid kritiseerisid kultuurimälestistele juurdepääsu või Chagossi pärandi säilitamist võimaldavate sätete puudumist. Nad kutsusid kahte riiki üles restitutsioonilepingut uuesti läbi rääkima, öeldes: „Kutsume üles lepingu ratifitseerimist peatama ja uue lepingu sõlmimist läbirääkimiste pidamiseks, mis tagaks täielikult Chagossi rahva õigused“.
Felix IV

Felix IV oli paavst 526–530. Ta oli 54. paavst.
Felix IV oli "Liber Pontificalise" järgi samniit ("natione Samnius") ja ta oli Castoriuse poeg. Ajaloolaste arvates sündis ta Beneventos Samniumis.
Ta oli Hormisdase ajal diakon ja 515 paiku San Silvestro nelle Esquilie kardinalpreester. Aastal 519 osales ta paavsti delegatsiooni koosseisus, mis lahendas Konstantinoopolis Konstantinoopoli patriarhiga puhkenud skisma.
Paavstiks saamine.
Felix IV pühitseti paavstiks 12. juulil 526 idagootide kuninga Theoderich Suure korraldusel.
Kuna algselt tunnustati paavstluses ka vastupaavst Felix II valitsemisaega, siis peeti teda neljandaks Felixi nime kandjaks paavstide seas.
Teoloogilised vaidlused.
Felix IV toetas Arles'i metropoliiti Caesariust vaidlustes semipelagianismi üle Gallias ja tunnustas Caesariuse semipelagianismi vastast traktaati "De gratia".
Aastal 529 saatis paavst metropoliidile 25 teesi, milles ta defineeris Augustinuse õpetust Jumala armust ja vabast tahtest.
Õigusemõistmise korraldamine.
Idagootide kuningas Athalaric sätestas, et vaimulike vastu algatatud tsiviil- ja kriminaalasjades on kohtumõistjaks paavst või paavsti poolt määratud komisjon.
Liturgilised otsused.
Felix IV sätestas aastal 526 Arles'i metropoliidile Caesariusele saadetud kirjas, et enne ordinatsiooni tuleb ordineeritaval läbida katseaeg.
Ta taunis vaimulike tagasipöördumist ilmalike eluviiside juurde.
Ordinatsioonid.
Felix IV ordineeris "Liber Pontificalise" järgi 28 või 39 piiskoppi, 55 preestrit ja 4 diakonit.
Tema ajast on teada 5 kardinali, sealhulgas hilisemad paavstid Bonifatius II, Agapetus I ja Vigilius ning vastupaavst Dioscorus.
Paavsti valimise reguleerimine.
Oma surivoodil kohustas Felix IV Rooma vaimulikkonda ja senatit määrama oma järeltulijaks ülemdiakon Bonifatiust, kellele ta andis üle oma palliumi.
Felix IV kultuuriloos.
Felix IV on esimene paavst, kellest on säilinud kaasaegne kujutis. Ta lasi aastal 528 paganlikust templist pühitseda kristlikuks pühakojaks Rooma Santi Cosma e Damiano kiriku, kus asub teda kujutav mosaiik.
Kuninganna Amalasuntha loaga pühitses paavst Roomas mõned paganlikud templid ja muud hooned kirikuteks. Ta lasi "Liber Pontificalise" järgi taastada Saturnio kiriku ja ehitada San Teodoro kiriku.
Surm.
Felix IV suri 22. septembril 530 Roomas ja maeti Rooma Peetri kirikusse.
Teda austatakse katoliku kirikus pühakuna. Tema mälestuspäev oli varem 30. jaanuar, praegu 22. september.
Chagose saared

Chagose saared on saarestik India ookeani keskosas, mis koosneb seitsmest atollist ja kuhu kuulub üle 60 saare. Saarestik asub 500 km Maldiividest lõuna pool, Tansaaniast ja Indoneesiast peaaegu sama kaugel.
Chagose saared olid pikka aega Briti India ookeani ala osa, mida taotles endale Mauritius. 2024. aasta lõpul andiski Suurbritannia saared üle, kuid säilitas kontrolli Diego Garcia atolli üle, kus asub sõjaväebaas.
Püsielanikke saartel ei ole, need asustati ümber 1960. aastate lõpus ja 1970. aastate alguses. Saartel elab umbes 3000 Briti ja USA sõjaväelast ning abitöölist.
Ajalugu.
1965. aastal eraldas Ühendkuningriik Chagose saared Mauritiusest ja moodustas Briti India ookeani ala. 1968. aastal Mauritius iseseisvus, kuid Suurbritannia ei andnud võimu üle Chagose saartel. Aastatel 1968–1973 sundasustati kõik saarte elanikud Suurbritanniasse ja Mauritiusele.
Rahvusvaheline Kohus avaldas 2017. aastal mittesiduva arvamuse, et Suurbritannia peab lõpetama oma valitsemise nii kiiresti kui võimalik. ÜRO Peaassamblee tervitas (häältega 116 poolt, 6 vastu) seda arvamust ning kutsus üles Mauritiusele kuuluvaid Chagose saari kuue kuu jooksul dekoloniseerima. Rahvusvaheline Mereõiguse Kohus otsustas 2021. aastal, et Suurbritannial ei ole õigust Chagose saartele.
2024. aastal teatati, et Suurbritannia valitsus annab saarestiku Mauritiusele üle. Siiski säilitab Suurbritannia 99 aastaks suveräänsuse Diego Garcia atolli üle ning ka USA sõjaväelased võivad edasi saarele jääda. Tagastamise leppe allkirjastati 2025. aasta mais.
Geograafia.
Saarestiku pindala on 63,2 km2, nendest Diego Garcia saare pindala on 27,2 km2. Kokku on akvatooriumi pindala üle 15 000 km2, see on üks maailma suurematest atollisaarestikest. 
Saarestik koosneb seitsmest osast:
Kliima on troopiline mereline, palav ja niiske. Õhutemperatuur on vahemikus 26,2–28,3 °C, aasta keskmine sademete hulk on umbes 2600 mm (105 mm augustis kuni 350 mm jaanuaris).
Tuudi raudteejaam

Tuudi raudteejaam (saksa keeles "Tudi") oli raudteejaam Pärnu maakonnas Lääneranna vallas Tuudi külas, Rapla–Virtsu kitsarööpmelise raudtee 78. kilomeetril. Virtsu sadamast jäi jaamahoone mööda raudteed 18 kilomeetri kaugusele.
Jaamahoone.
Tuudi pooljaama jaamahoone valmis tüüpprojekti järgi ning sarnanes Paeküla, Rumba ja Rootsi jaamahoonega.
Jaamahoone on funktsionalistlikus stiilis kahekorruseline telliskiviehitis.
Jaamahoones on aja jooksul asunud korterid ja Eesti Posti postipunkt.
Praeguseks on hoone renoveeritud ja muudetud mugavustega eramuks.
Gonsiori tänav

Gonsiori tänav on tänav Tallinnas Kesklinna linnaosas. See läbib Südalinna, Kompassi, Raua, Torupilli ja Kadrioru asumit. Ligi 1,6 km pikk tänav on üks linnaosa pikimatest.
Gonsiori tänav saab alguse Estonia puiestee ja Kaubamaja tänava ristumiskohas, kus Estonia puiestee läheb üle Gonsiori tänavaks. Tänav kulgeb peaaegu sirgelt läänest itta.
Algusest lõpu poole minnes on Gonsiori tänaval ühine ristmik (vasakult) Laikmaa ja Maneeži tänavaga, (paremalt) Kivisilla tänavaga, (vasakult) Reimani ja Raua tänavaga, (risti) Pronksi tänava ja Kreutzwaldi tänavaga, (paremalt) Jakobsoni ja Kuhlbarsi tänavaga, ning (risti) Laulupeo tänava, Vilmsi tänava ja Vesivärava tänavaga. Gonsiori tänav lõpeb Laagna teel.
Tänav on nimetatud Tallinna raehärra Jakob Johann Gonsiori (1794–1865) auks.
Ajalugu.
Tallinna rae ja Eestimaa ülemmaakohtu advokaat Jakob Johann Gonsior omandas 1821. aastal neli kinnistut selle tänava ja Tartu maantee alguse piirkonnas, kus praegu asuvad Tallinna Kaubamaja ja Viru keskus. Gonsiori tänava nimi tuli rahva hulgas kasutusele juba varsti pärast seda. Kui lastetu Jakob Gonsior 1865. aastal 71 aasta vanuses suri, pärandas ta testamendiga kogu oma vallasvara ja kinnisvara (4 kinnistut Viru väljakul Gonsiori tänava ääres, Jahu 10 kinnistu, aida Pühavaimu kiriku õuel ja Raekoja plats 10 // Mündi 2) pärast oma lese surma heategevuslikuks otstarbeks. Jakob Gonsiori sihtasutise põhilised tegevussuunad olid vanemateta väikelaste hoolekande korraldamine ja puudust kannatavate vanemate toetamine laste kasvatamisel. Gonsiori tänav 6 asus laste varjupaik, mida haldas Oleviste kiriku laste hoolekande selts.
Ametlikult kinnitati Gonsiori nimi senisele Maksimovi tänavale 1876. aastal. Vana Gonsiori tänav kulges praeguse Gonsiori tänava sihiga enamvähem paralleelselt umbes 50 m põhja pool (Narva maantee pool). Vana Gonsiori tänav oli palju lühem, see lõppes juba ristumisel Villem Reimani tänavaga. 
Vana Gonsiori tänava ääres asunud hoonetest on säilinud vaid nüüd kvartali sisemuses asuv Gonsiori 5a maja, mille aadress oli algselt Gonsiori 17. 
Pärast teist maailmasõda, kui vana Gonsiori tänava äärne hoonestus oli 1944. aasta märtsipommitamise käigus suures osas hävinenud, planeeriti tänav praegusele sihile ja pikendati seda märgatavalt.
Vana Gonsiori tänava idapoolses otsas, praeguse Gonsiori ja V. Reimani tänava ristmiku kohal paiknes aastatel 1902–1960 Kuremäe kloostri abiklooster ja harukirik, mida tavakasutuses kutsuti ka lihtsalt Gonsiori kirikuks. Ehkki see teise maailmasõja käigus kahel korral (1941. ja 1944. aastal) kannatada saanud hoone hiljem taastati, otsustati Nõukogude võimuorganite käsul kõik abikloostri hooned (sh kirik) 1960. aastal lammutada.
Aastatel 1950–1991 kandis Gonsiori tänav Vene teadlase Mihhail Lomonossovi auks tema nime.
Vaestepatuste tänav

Vaestepatuste tänav oli tänav Tallinna kesklinnas Tõnismäe ja Tatari asumis, mis sai alguse Tõnismäelt, kattus Tõnismäe piirkonnas tänapäeva Hariduse tänavaga ning jätkus pärast Pärnu maanteega ristumist Pärnu maantee 43 hoone eest tänase kino Kosmos juurest, ristus Liivalaia tänavaga ja viis Jeruusalemma mäeni.
Ajalugu.
Tänava ajalooline nimi on Armensünderstraße (1893), Armesündergasse (1913) või Sündergasse. 
Tänava nimi on varem olnud ka Zechi tänav (1873, 1885) piirkonnas elanud sadulsepa Aleksander Ferdinand Zech'i järgi, nimi mugandus hiljem Tsehhi (1908), Zehi (1910) või Tsehi (1910), Tschechi (–1923) tänavaks. Alates 1923. aastast kasutati eesti keeles nime Vaestepatuste tänav.
Tänava paaritute numbritega majad kuulusid Riigivolikogu 7. valimisringkonda ja paaritute numbritega majad Riigivolikogu 8. valimisringkonda.
Tänava häving.
Tänava hoonestus hävis 1944. aasta märtsipommitamise käigus, hoonestust pärast seda ei taastatud. 1950. aastail moodustati haljasalal Tallinna trammide ümberpööramisala ja 1960. aastatel ehitati endisest tänavast paremal pool asuvale alale kino Kosmos. Tänav oli kaotatud 27.juunist 1950.
Sonja Lumme

Sonja Lumme (sündinud 7. oktoobril 1961 Kristinestadis) on Soome laulja.
Ta esindas lauluga "Eläköön elämä" Soomet 1985. aasta Eurovisiooni lauluvõistlusel. Laul pälvis 58 punktiga üheksanda koha.
Aretusklubi Eesti Bernhardiin

MTÜ Aretusklubi Eesti Bernhardiin on 2007. aastal loodud Eesti mittetulundusühing, mis ühendab bernhardiinide aretajaid ja aretusest huvitatuid.
Aastast 2007 on ühing Eesti Kennelliidu liige.
Aastast 2009 on ühing Maailma Bernhardiinide Organisatsiooni (WUSB) täieõiguslik liige.
Ühingu kodulehe järgi hõlmab nende tegevus järgmist:
1891).
Vanim eestlane

Vanimad eestlased alates 1985. aastast.
Woldemar von Tiesenhausen

Krahv Woldemar Paul von Tiesenhausen (17. september (vkj 5. september) 1845 – 30. jaanuar (vkj 17. jaanuar) 1915 Lully sur Morges, Šveits) oli Eestimaa aadlik ja poliitik.
Woldemar Paul von Tiesenhausen sündis rittmeister Hans Heinrich Peter von Tiesenhauseni ja Luise Johanna von Knorringi pojana.
Õppis õigusteadust ning sai õigusteaduste doktori kraadi. Oli Harju kreisi kreisisaadik ning aastail 1884–1886 Eestimaa rüütelkonna peamees ja 1886–1889 Eestimaa maanõunik.
Talle kuulusid Malla ja Sausti mõis.
Perekond.
Woldemar Paul von Tiesenhausen abiellus 1879. aastal Tallinnas krahvitar Bertha Pauline Adele von Ungern-Sternbergiga (1860–1907), kes oli Suuremõisa mõisniku krahv Ewald von Ungern-Sternbergi (1824–1899) ja Elistvere ja Mäe mõisa pärijanna krahvinna Adele von Stackelbergi tütar, krahv Reinhold Andreas von Stackelbergi tütretütar.
Dobele rajoon

Dobele rajoon oli 1. järgu haldusüksus Lätis. Piirnes lõunas Leeduga. Alates 1. juulist 2009 paiknevad rajooni alal Auce, Dobele ja Tērvete piirkond.
Haldusjaotus.
Dobele rajoon jagunes 2 linnaks, 1 piirkonnaks ja 15 vallaks:
Salduse rajoon

Salduse rajoon oli 1. juulini 2009 1. järgu haldusüksus Lätis. Piirnes lõunas Leeduga.
Haldusjaotus.
Vallas oli 2 linna, 1 piirkond ja 16 valda:
Brocēni piirkond

Brocēni piirkond oli 1. järgu haldusüksus Lätis.
Arvestuslikel andmetel oli 1. jaanuaril 2011 Brocēni piirkonna elanikest lätlasi 80,05%, venelasi 9,60%, leedulasi 3,10%, valgevenelasi 2,91%, ukrainlasi 1,89% ja muust rahvusest inimesi 2,45%.
Piirkond moodustati 27. detsembril 2001 Brocēni linna, Blīdene valla ja Remte valla liitmise teel. 2009. aastani kuulus Salduse rajooni. Haldusreformi käigus liideti piirkonnaga Gaiķi vald. Aastal 2010 moodustati Brocēni linna maapiirkonda kuulunud aladest Ciecere vald. 2021. aastal liideti Brocēni piirkond Salduse piirkonnaga.
Mõigu mõis

Mõigu mõis (saksa keeles "Moik") oli rüütlimõis Jüri kihelkonnas Harjumaal. Nüüdisajal jääb kunagise mõisa territoorium peamiselt Rae valda, kuid väike osa ka Tallinna linna aladele.
Ajalugu.
Mõigu mõis eraldati 1670. aastatel Rae mõisa põhjapoolsetest aladest.
Mõisa keskus paiknes Rootsi ajal hilisemast umbes kilomeeter lõuna pool, hilisema Järveküla küla aladel.
Ilmselt 18. sajandi keskel viidi mõisakeskus praegusse asupaika. Sajandi lõpus kinkis Katariina II mõisa Tallinna toomkiriku Tallinna toomkogudusele. Mõis muutus sisuliselt toomkoguduse kirikumõisaks, millisena toimis kuni 20. sajandi alguseni.
1770. aastatel rajati Mõigu mõisa Tallinna linna poolsesse ossa toomkoguduste kalmistu.
Mõisakompleks.
Ühekorruseline kivist peahoone rajati ilmselt 1800. aasta paiku. Nüüdisajal on hoone eravalduses, ümber ehitatud ja kasutusel elamuna.
Peahoone lähedal paiknes ka hulgaliselt kõrvalhooneid, mis on tänapäeval enamasti varemeis, hävinud või tugevalt ümber ehitatud. 
Peahoone taga asub ka väike park, mis ulatub Ülemiste järveni.
Sündinud 29. septembril

"Siin on loetletud 29. septembril sündinud tuntud isikuid.
Eesti NSV konstitutsioon (1940)

Eesti NSV konstitutsiooni võttis 25. augustil 1940 vastu Riigivolikogu, mille järgi muudeti senine Riigivolikogu ümber Ülemnõukoguks. Uuteks kõrgemateks riigivõimu organiteks said Ülemnõukogu Presiidium ja Rahvakomissaride Nõukogu.
Eesti NSV konstitutsioon oli koostatud NSV Liidu konstitutsiooni eeskujul.
Natsionaliseerimine.
Konstitutsioon kaotas eraomanduse ja riigi majanduslikuks aluseks võeti sotsialistlik majandussüsteem. Eelduseks oli kapitalistliku majandussüsteemi likvideerimine: tööstusettevõtete, tootmisvahendite, pankade, maaomanduse, transpordi ja sidevahendite natsionaliseerimine. Sotsialistlik omandus Eesti NSV-s oli kas riiklik (kogu rahva vara) või kooperatiivne omandus.
Sotsialistliku majandussüsteemi kõrval olid Eesti NSV seadusega määratud piires lubatud üksik-talupoegade ja käsitööliste eramajapidamised ning väikesed tööstuslikud ja kaubanduslikud eraette­võtted.
Inimeste suhe töösse ja majandusellu määrati loosungiga: "kes ei tee tööd, see ei pea ka sööma." ja "igaühelt ta võimete järgi, igaühele ta töö järgi".
Riiklik alluvus.
Eesti NSV konstitutsioon määras, et poliitiliselt lähtub Eesti NSV NSV Liidu konstitutsiooni paragrahvist 14. Ülejäänud küsimused lahendakse Eesti NSV konstitutsioonist lähtuvalt.
Alasora

Alasora on küla Madagaskaril Antananarivo provintsis Alasora vallas Alasora künka ümber. Geograafilised koordinaadid on 18°57' S, 47°34' E. 
Ajalugu.
Alasora on üks Imerina vanimaid külasid. Teda nimetatakse ka [Madagaskari]maa vanemaks õeks ja kuningate kodupaigaks. 
Alasora küla rajas 1490 vürst Ramasimparihy. Nime Alasora sai ta Merimanjaka valitsejalt Rangitalt ja tema teiselt abikaasalt Andrianamponga II-lt. Pärast Rangita surma otsustas tema tütar Rafohy teha Alasora Merimanjaka riigi pealinnaks ning jäi sinna elama. 
Andriamanelo viis oma pealinna Alasorasse. Ta viis Alasora ehitamise lõpule. Ta laskis oma lossi ümber kaevata vallikraavi ("hadivory"). Lisaks laskis ta ehitada valvekraavi "hadifetsy". Ta rajas lossi ainsa sissepääsu "vavahady", kiviplaatidest portaali, mida märgistasid kuningriigi sümbolid "aviavy" (viigipuud). Hilisemad Imerina kuningate residentsid ehitati tema lossi eeskujul. 
Andriamanelo saabumine märkis vazimbade valitsemise lõppu Alasoras ja Andriana dünastia algust. 
Andriamanelo poeg Ralambo viis oma riigi pealinna üle Ambohitrabibysse, kust tema ema oli pärit. Alasora kuningateks kuulutasid end teised vürstid, kellest üks tuntumaid oli Andriambonimera, seejärel tema poeg Andrianohara ja pojapoeg Andrianavalonjafy. Viimane sai lüüa Andrianampoinimerinalt, kes võttis naiseks tema tütre Ramanantenasoa. Seejärel päris Alasora Radama I tütar Rabodosahondra. 
Andriamasinavalona (1675–1710) sündis Alasoras ning lahkus sealt, et hõivata Antananarivo trooni. Ta rajas Alasora kuningate ja nende perekonnaliikmete kalmistu Fasana fito miandalana. Tema rajas Imerina esimese steeli (Ambatomitsangana), esimese veehoidla (Andriambato) ja esimese tammi (Fefiloha, Vahilava) Alahora tasandiku (650 hektarit) niisutamiseks. 
Alasora oli kunagise Imerina ühe piirkonna Vakinisisaony pealinn (viis ülejäänut olid Avaradrano, Ambodirano, Marovatana, Vonizongo ja Vakiniadina).
Poi

Poi (vanas kõnepruugis ka
poiss) on peamiselt veepinnal ujuv ja ankruga veekogu põhja või veealuse objekti külge, harvem ka veepinna kohal oleva objekti külge kinnitatud kindla otstarbega ujukkeha.
Kirjeldus.
Poisid kasutatakse üldjuhul kas märgistamise või protseduuri tehnilise läbiviimise vahenditena. Poid on kinnitatud tavaliselt veekogu põhjale piisava raskusega püsiankruga, mis on ühendatud veepinnal asuva poiga keti, trossi või harvem ka kaabliga. Poid asuvad harilikult veepinnal. Vee all asuvaid (näiteks allveeujujatele mõeldud) poisid kasutatakse harva. Poide värvust, suurust, materjali ja kuju võivad reguleerida kohalikud, riiklikud või rahvusvahelised eeskirjad. Poil võivad olla raadiolaineid või valgust peegeldavad reflektorid. Nende otstarve on kergendada poi avastamist kaugelt või halva nähtavuse korral.
Poiga tähistatakse sageli laevateed, mingi eseme asukohta merepõhjas või vees kulgevat piiri.
Supelrandades kasutatakse poisid vee sügavuse näitamiseks. Suplejatel on harilikult keelatud poirivist kaugemale minna. Mõnes supelrannas võib poisid olla kaks rivi: rannale lähem rivi on mõeldud lastele ja kaugem rivi täiskasvanutele. Kaht liiki poidel vahettegemiseks on need harilikult eri värvi. Täiskasvanutele mõeldud poirivi juures on vee sügavus tavaliselt 1,8–2,1 meetrit, kuid seda võib mõjutada näiteks veeseis.
Kevade tänav (Tallinn)

Kevade tänav on tänav Tallinnas Kesklinna linnaosas Kassisaba asumis. Lühike tänav – kummalgi tänavaküljel vaid 4 kinnistut – asub paralleelselt Toompuiesteega Paldiski maantee ja Amandus Adamsoni tänava vahel. 
Kevade tänav on ligikaudu 180 meetri pikkune ühesuunaline tänav. Läheduses on ka Suve ja Sügise tänav. 
Ajalugu.
Kuni 1939. aastani kandis tänav nime Kordese tänav (seal elanud kinnisvaraomaniku arhitekt Ferdinand Heinrich Kordese järgi). 1939. aastal nimetas Tallinna linnavolikogu Kordese tänava Kevade tänavaks.
Rangita

Rangita (Rangitamanjakatrimovavy) oli Imerina (Merimanjaka) kuninganna (Madagaskari keskosas) umbes aastatel 1520–1530. Ta oli Imerina kuninga Andrianmpandramanenitra (Rafandramanenitra) tütar. 
Ta viis oma riigi pealinna üle Alasorasse, millele ta koos oma teise abikaasaga pani nime. Ta suri umbes 1530 Imerimanjakas ja on sinna maetud. 
Perekond.
Esimesest abielust Ambohidrabiby kuninga Rabibyga oli tal poeg Andriamamilaza Andriandriambe (Andriamamilazabe) ja tütar Randapavola (Maitsoanala Rasolobe), kes abiellus Imerina kuninga Andriamaneloga. 
Teisest abielust vürst Andriamamponga II-ga sündis tütar Rafohy, Imerina kuninganna.
Selgitustaotlus

Selgitustaotlus on isiku pöördumine, milles isik taotleb adressaadilt teavet, mille andmiseks on vajalik adressaadi käsutuses oleva teabe analüüs, süntees või lisateabe kogumine.
Selgitustaotlus ei ole sama mis teabenõue.
Londoni suur tulekahju

Londoni suur tulekahju oli tulekahju Londoni kesklinnas 2. kuni 5. septembrini 1666.
Pagaritöökojast alguse saanud tulekahju hävitas suure osa linnast, sealhulgas Saint Pauli katedraali, umbes 13 200 maja ja 87 kirikut.
Tulekahju hävitas City of Londoni keskaegsed osad Rooma müüride sees, kuid ei ulatunud Westminsteri aristokraatlikku ossa (tänapäeval West End) ega äärelinna aguliteni. Tuli hävitas 13 200 maja. Hinnanguliselt kaotas tulekahju tõttu oma kodu 70 000 elanikku linna 80 000 elanikust. Hukkunute arv pole teada, kuid hinnanguliselt on see üsna väike. Põleng sai alguse Thomas Farrineri pagaritöökojas Pudding Lane'is pärast pühapäeva, 2. septembri südaööd ja levis kiiresti. 
Algul tundus tulekahju piirduvat mõne lähedal asuva majaga. Kuid inimestele sai selgeks, et tuul surub tule lähedal asuvatesse hoonetesse, siis pidid nad äratama toonase linnapea Thomas Bloodworth, kellelt vajati hoonete lammutamiseks luba. Bloodworth ei soovinud hooneid lammutada ilma omanike nõusolekuta, kinnitades, et need on tulekahju eest ohutud. 
Tulekahju põhjustas tõsiseid sotsiaalseid ja majanduslikke probleeme. Seejärel tehti radikaalseid plaane kogu linna ümberpaigutamiseks, kuid lõpuks ehitati London ümber täpselt tulekahju-eelsesse plaani.
John Michael Talbot

John Michael Talbot (sündinud 8. mail 1954 Oklahoma Citys) on roomakatoliiklik munk, USA laulja, laulukirjutaja ja kitarrist. Ta on väga populaarne katoliku kirikus. Ta on ordu "The Brothers and Sisters of Charity" asutaja.
Longus pühvlihein

Longus pühvlihein ("Stenotaphrum secundatum") on Põhja-Ameerika lõunaosas levinud kõrreliste sugukonna pühvliheina perekonda kuuluv mitmeaastane rohttaim.
Teda kasutatakse sageli murutaimena külvatud murudes haljasaladel subtroopilises ja troopilises vööndis. Temast moodustunud muru on paks ja vetruv, ent vajab palju vett.
Ta on mitmetes maades võõrliigina naturaliseerunud ja muutunud invasiivseks liigiks.
Kosmonaut

Kosmonaut (vene keeles "космонавт") ehk astronaut (kasutusel eeskätt Ameerika Ühendriikides) on kosmoselaeva või -lennuki meeskonna liige. 
Esimene Maa orbiidile jõudnud kosmonaut oli Juri Gagarin.
Hiina kosmonautide kohta kasutatakse ka nimetust "taikonaut", mille mõtles mais 1998 välja Chiew Lee Yih Malaisiast, kes kasutas seda uudisegruppides. Kohe hakkas oma veebilehel seda sõna kasutama Chen Lan. Sõna tuleneb hiinakeelsest sõnast 太空 ("tàikōng") 'kosmos'. Hiinas kasutatakse sõna "yuhangyuan" (宇航員) 'kosmosepiloot'. Esimeseks taikonaudiks sai 15. oktoobril 2003 Yang Liwei. Ametlikus ingliskeelses teadaandes kasutati sõna "astronaut".
Võru Kärnjärv

Kärnjärv (ka "Pindi Kärnjärv, Võru Kärnjärv") on järv Võrumaal Võru vallas. Ta kuulub 26,3-meetrise suurima sügavusega Eesti kümne sügavaima järve sekka.
Järv asub Võhandu orundis.
Suure sügavuse tõttu on järv kihistunud.
Keema järv

Keema järv (ka "Keema Suurjärv", "Suur-Keema järv") on järv Võru maakonnas Võru vallas, sügavuse poolest (27,5 m) kuulub see Eesti kümne sügavaima järve sekka.
Järv on Keema järvedest suurim ja sügavaim.
Narva Lasteülikool

Narva Lasteülikool oli esimene lasteülikool Eestis. Traditsioon ise on pärit Saksamaalt. Narva Lasteülikool tegutses Tartu Ülikooli Narva kolledži juures aastail 2007-2017.
Lasteülikooli põhimõte seisneb selles, et 7–12-aastastele lastele peavad loenguid professorid ja teised huvitavad inimesed. Esimesel tööaastal osales 123 last. Tuntumad lektorid olid Ene Ergma, Peeter Tulviste, Alar Karis, Anzori Barkalaja, Birute Klaas ja Aivar Kriiska. Lapsed käisid ekskursioonil Tallinnas Energiakeskuses.
Aastal 2008 sai Narva Lasteülikool Eesti teaduse populariseerimise auhindade jagamisel teise koha.
2008/2009. õppeaastal osalesid loengutel 8–12-aastased lapsed. Osad lektorid kordusid võrreldes eelmise õppeaastaga, uued olid Jaak Aaviksoo, Indrek Tarand, Sulev Mäeltsemees, Jaak Kikas jt. Uue ettevõtmisena laienes lasteülikool Tartusse, kus toimus neli loengut kevadisel koolivaheajal. Loengud toimusid Tartu Ülikooli nõukogu saalis; lektoriteks Alar Karis, Anzori Barkalaja, Birute Klaas ja Maaja Vadi. Teise uue ettevõtmisena toimus laste ja täiskasvanute ühine konverents, mis vaatas hariduse olevikku ja tulevikku. Ettekanded oli inimestelt vanuses 8–62.
Selle õppeaasta ekskursioon toimus Tartusse ja giidiks oli Tartu Ülikooli Narva kolledži direktor Katri Raik.
2009/2010. õppeaasta uued lektorid olid Rein Raud, Randar Tasmuth, Juku-Kalle Raid, Hardo Aasmäe, Peep Lassmann, Urmas Tartes, Kristiina Tõnnisson, Hardo Pajula ja David Vseviov. Lisaks Narvale ja Tartule toimusid loengud sügisesel koolivaheajal ka Tallinnas.
2010/2011. õppeaasta uued lektorid olid Marju Lauristin, Ivar Leimus, Martin Vällik, Richard Villenberg, Jüri Allik, Merje Meerits, Kaarel Vanamölder, Erik Puura, Tõnu Viik ja Mati Põdra. Jätkusid loengud nii Narvas, Tartus kui ka Tallinnas. Ekskursioonid toimusid Tartu ja Tallinna lastele Narva. Sellest õppeaastast oli lasteülikool ka Facebookis.
2011/2012. õppeaasta uued lektorid olid Signe Kivi, Linda Lainvoo, Oleg Shaikovsky, Peep Mühls ja Jaak Allik.
Sügisel 2009 liitus Narva Lasteülikool Euroopa lasteülikoolide võrgustikuga (EUCU.NET).
Lasteülikooli projektijuht oli Aet Kiisla, kasvataja-tõlk Maritsa Ort ja IT-töötaja Pavel Kodotšigov.
Lasteülikool

Lasteülikool on enamasti ülikooli juures tegutsev kool, mille sihtrühmaks on lapsed, põhiliselt vanuses 7–12 aastat. Idee on pärit Saksamaalt, ent populaarne mujalgi Euroopas. Mõned lasteülikoolid toimivad reaalsete loengute vormis, mõned tegutsevad vaid Internetis.
Eesti esimene lasteülikool on aastal 2007 Narvas avatud Narva Lasteülikool.
Loodud on Euroopa lasteülikoolide võrgustik (ingl. European Children's Universities Network)
Alasora küngas

Alasora on üks Madagaskari pealinna Antananarivo 12 pühast künkast. Geograafilised koordinaadid on 18°57' S, 47°34' E.
Kõrgus merepinnast on 1348 m.
Künkale on rajatud Alasora küla.
Andriamasinavalona

Andriamasinavalona (Andrianjakanavalondambo; suri 1710 Antananarivos) oli Imerina kuningas 1675–1710 Madagaskari keskosas. 
Ta sündis vürst ("Printsy") Ralambo Andriantsimitovy nime all kuningas Adriantsimitoviaminandriandehibe ja Rampanambonitany pojana. 
Ta sai 1670 oma isa tahtel Alasora vürstiks. Pärast oma vanema venna kuningas Andrianjaka Razakatsitakatrandriana kukutamist 1675 sai ta Imerina kuningaks.
Ta ühendas 18. sajandi alguses esimest korda Imerina. Ta rajas monarhia, mis võttis arvesse rahva nõuandeid, ja laiendas kuningriigi piire 30 km kauguseni Antananarivost. Seejärel jagas ta riigi neljaks "toko"'ks ning jagas need oma nelja vanema poja vahel. Pärast tema surma said nendest omavahel sõdivad iseseisvad riigid: Antananarivo, Ambohidratrimo, Ambohidrabiby ja Ambohimanga. Need sõjad võimaldasid naaberriikidel röövida veiseid ja orje ning segasid maaharimist, mis tõi kaasa näljahädasid ja katastroofilisi epideemiaid. 
Oma mittevalitsevate laste jaoks lõi ta oma nime kandva rühma andriamasinavalonad.
Andriamasinavalona suri 1710 Antananarivos. 
Perekond.
Tal oli 13 abikaasat:
31. Jalaväepataljon

31. Jalaväepataljon on kiirreageerimisüksus Eesti Kaitseväes. Pataljoni kuuluvad reservväelased on 1. augustist 2008 31. juulini 2009 valmidusreservis. Sõjalise valmisoleku tõstmise või mobilisatsiooni korral formeeritakse pataljon esmajärjekorras. 
Pataljon valmistati ette juulist 2007 maini 2008 Kaitseväes teeninud ajateenijatest ning harjutati kokku 2008. aasta suurõppusel Kevadtorm.
Andriamasinavalonad

Andriamasinavolad on Imerina kuninga Andriamasinavalona loodud grupp, kuhu kuulusid tema nelja mitte valitsenud poja järglased. Hiljem arvati sellesse gruppi kõigi Madagaskari kuningriigi liitlastest kuningate järeltulijad (Andrianampoinimerina ajast Ranavalona I ajani). Madagaskari kuningriigis võis sellesse gruppi jõuda aadeldamise teel. 
Andriamasinavalonad on laiali pillatud kogu Imerina enin-tokos ning Radama I valitsemisajal jõudsid nad veel kaugemale. 
Andriamasinavalonadel (välja arvatud Vonizongo ja Iarivonimamo omadel) oli "tranomanara" õigus: neil olid pärilikud ja võõrandamatud läänid ("menakely"), kus elasid vabad inimesed, pärisorjad ja orjad. Lääne-Euroopa vaste on hertsog. 
Andriamasinavalonad on kolonistid ("voanjo"). Nad pidid levima "kõigis suundades", luues lääne, puhvertsoone ja kolooniaid. 
Nad ei saanud ise valitseda ning aitasid kaasa monarhia tugevnemisele. Et olla kuningas, oli tarvis suure hulga andriamasinavalonade toetust. Igal andriamasinavalonal oli oma läänis tohutu autoriteet. 
Vanasõna ütleb: "Seal, kus on mõni andriamasinavalona, on olemas kuningas."
Bråvalla lahing

Bråvalla lahing oli legendaarne lahing, mida Norra saagades kirjeldatakse toimununa Bråvallas Rootsi kuninga Sigurd Ringi ja tema onu Taani kuningas Harald Hilditönni vahel. Rootslaste poolel sõdisid teiste rahvaste hulgas ka eestlased.
Eesti NSV konstitutsioon

Eesti Nõukogude Sotsialistlikul Vabariigil on olnud läbi aegade mitu konstitutsiooni:
Memeli komtuur

Memeli ehk Klaipėda komtuur (saksa keeles "Komtur von Memel") oli Saksa ordu käsknik, kes valitses Memeli komtuurkonda.
Pärast ala vallutamist 1252. aastal anti komtuurkond Liivi ordu valitsemise alla, seetõttu oli ka esimene komtuur just Liivi orduharu liige. Liivi ordu kätte jäi ala kuni 1470. aastateni, mil see läks Preisi orduharu võimu alla. 1525. aastal, kui Saksa ordu Preisimaa haru sekulariseeriti, kadus ka Memeli komtuuri ametikoht.
Imerina

Imerina on merinade maa Madagaskari keskosas ümber Antananarivo. Kuningas Ralambo nimetas 16. sajandil maa ametlikult Imerina Ambaniandroks. Kuningas Andrianjaka ühendas selle 1610. See hakkas järk-järgult suurenema ning sellest sai Madagaskari tuumikala.
Arvatakse, et "i" nime alguses on kas artikkel nagu näiteks bali keeles ja bugi keeles või lokatiivi tunnus nagu malai keeles "di". 
Pärast Imerina ühendamist Andrianampoinimerina valitsemise alla jagati see kuueks suureks provintsiks ("toko"):
Keskel oli kuningriigi pealinn Antananarivo linn. 
Eripärase ajaloo tõttu oli eristaatusega ala Imamo Imerina lääneosas. See oli puhuti Ambodirano osa, puhuti eraldi ala.
Gerhard von Rossem

Gerhard von Rossem oli Liivi ordu liige ja Dobele komtuur aastal 1523.
Rossemi suguvõsa pärines Geldernist, kuuludes vähetähtsamate hulka. Tema täpset põlvnemist teada ei ole. 
1500. aastal oli Rossem kumpan Siguldas, 1502. aastal sai aga Kandava foogtiks. 1523. aastal on teda märgitud Dobele komtuurina ja seejärel teated temast lõppevad.
Gerhard von Rossem (rüütelvend)

Gerhard von Rossem oli Liivi ordu rüütelvend 15. sajandil.
Gerhard pärines Geldernist Rossemi asulast 's-Hertogenboschi lähedalt. Tema otseseid sugulussidemeid pole aga teada.
Gerhardit on 1442. aastal mainitud orduvennana Riias. Rohkem temast teateid pole.
Andrianjaka

Andrianjaka (suri 1630) oli Madagaskari keskosas paikneva Imerina (Merina kuningriigi) valitseja 1610–1630, Ralambo noorem poeg, Ratompokoandriambavy Ratsitohinina poeg. Isa eelistas teda oma järglasena vanemale pojale Andriantompokoindrindrale. 
Andrianjaka hõivas 1610 Analamanga (Ialamanga) 'sinine mets') künka tänapäeva Antananarivo kõrgeimas kohas ning tõrjus välja seal elanud vazimbad ja nende kuninga Andriambodilova, kes seejärel asus elama Ambohimanarinasse, kuhu ta ka maeti. 
Andrianjaka raadas sinise metsa ning ehitas Analamanga künkale oma residentsi, esimese lossi praeguse Rova alal, ning rajas niiviisi Madagaskari pealinna Antananarivo. Ta soovis, et neid saaks tuhat, millest on tuletatud Antananarivo nimi ("ho arivo an-tanana", "arivo" '1000'). 
Andrianjaka viis lõpule oma eellaste töö riigi laiendamisel. Tema valitsemisaeg oli siiski rahumeelse. Iseloomulik on suurte tööde organiseerimine. Kuivendati Antananarivot ümbritsevad Betsimitatatra sood ning rajati nende kohale riisipõllud. 
Andrianjika abiellus Andriampanarivomanga tütre Ravadifoga. Neil oli poeg Andriantsitakarandriana.
Paul Newman

Paul Leonard Newman (26. jaanuar 1925 Cleveland – 26. september 2008 Westport, Connecticut) oli Ameerika Ühendriikide näitleja ja filmilavastaja.
Ta pälvis 1987. aastal Oscari peaosa eest 1986. aasta Martin Scorsese filmis "Raha värv".
Tema viimaseks filmiks jäi "Road to Predition", kus ta mängis peaosa John Rooneyt.
Newman oli ka kirglik autovõidusõitja, muuhulgas osales ta ka 1979. aastal (54-aastaselt) Le Mansi 24 tunni sõidul Dick Barbouri Porsche 935/77A-l, kaassõitjateks Barbour ja Rolf Stommelen; meeskond tuli IMSA GTX klassivõitjaks ja üldarvestuses teiseks.
Alasora vald

Alasora vald on vald Madagaskaril Antananarivo provintsis Antananarivo naabruses.
Valla pindala on 12 km2, elanike arv 21 666. 
Vallas on Alasora küngas ja ajalooline Alasora küla.
Buffalo Bayou

Buffalo Bayou on 85 km pikkune jõgi Texase osariigis Põhja-Ameerikas. Ta suubub Galvestoni saare juures Mehhiko lahte.
Buffalo Bayou kaldale on rajatud Houstoni linn. Suures osas on jõge oluliselt ümber ehitatud, süvendatud ning kaldaid betoneeritud. Houstoni linna piires on üksikutesse kohtadesse jõekaldal jäetud ka loodusliku taimestikuga alasid.
NE

NE võib tähendada järgmist:
Ne võib tähendada järgmist:
Klaviir

 
Klaviir ehk klaverikoondis (inglise keeles "piano reduction", saksa keeles "Klavierauszug") on muusikas orkestriteose transkriptsioon klaverile. Klaviir on üks partituuri erivorme.
Dietrich von Oldenbockum

Dietrich von Oldenbockumi nime all on tuntud mitu isikut:
Dietrich von Oldenbockum (Kuldīga komtuur)

Dietrich von Oldenbockum (ka "Altenbockum"; surnud sügisel 1490 Riias) oli Liivimaa ordu liige ja Kuldīga komtuur aastatel 1484–1490.
Dietrichi täpne põlvnemislugu pole teada. Ta sündis tõenäoliselt Wischi kojas Bochumi lähedal. Tema suguvõsa kuulus Vestfaali väikeaadlike hulka.
1476–1483 oli Dietrich Kandava foogt. Samal kohal oli pool sajandit hiljem ka teine samanimeline orduvend, kes oli tõenäoliselt tema küllaltki lähedane sugulane. 1481–1482 oli Dietrich ühtlasi peamees Riias, kus olid juba alanud Riia ordu tõsised vastuolud, mis viisid peagi kodusõjani. Selle ajal oli Dietrich Kuldīga komtuur, kuid sattus riiglaste kätte vangi ja suri Riias vangistuses 1490. aasta sügisel.
Dietrich von Oldenbockum (Kandava foogt)

Dietrich von Oldenbockum (ka "Altenbockum") oli Liivi ordu liige ja Kandava foogt aastatel 1529–1535.
Oldenbockum pärines Vestfaalist, kuid tema täpsemat põlvnemislugu pole teada. Samanimeline orduvend oli juba enne teda olnud Kandava foogt ja saanud hiljem Kuldīga komtuuriks, kuid nendevahelist tihedat sugulussidet saab vaid oletada.
1529. aasta paiku sai Oldenbockumist Kandava foogt, sel ametikohal oli ta kuni ordumeister Wolter von Plettenbergi surma-aastani. Seejärel taandati ta arvatavasti tavaliseks rüütelvennaks, kellena teda on 1554. aastal märgitud.
Villem Tamm

Villem Tamm on olnud mitme tuntud inimese nimi:
Digiteerimine

Digiteerimine ehk digimine on füüsilise objekti või analoogmaterjali (kunstiteos, helisalvestis, kaart, kiri, kolmemõõtmelised objektid vms) digitaalsele kujule viimine. Selle käigus teisendatakse analoogobjekt digitaalseks signaaliks, 1-de ja 0-de jadaks, mis on arvutile loetav.
Digiteerimise kontekstis kasutatakse ingliskeelsetes tekstides mõisteid "skaneerimine" ("scanning") ja digiteerimine ("digitizing"). Skaneerimisest räägitakse pigem pildiliste, graafilisi analoogmaterjalide teisendamise tähenduses, digiteerimine tähendab aga igasuguse analoogmaterjali, ka video ja heli viimist elektroonilisse vormi. Seega digiteerimine on üldisem mõiste kui skaneerimine.
Digiteerida saab kontaktsete ja mittekontaktsete meetoditega. Kontaktse meetodi korral puudutab originaal skanneri skaneerimisklaasi ja seega ei ole see kasutatav õrnade materjalide digiteerimisel. Mittekontaktse meetodi korral on (enamasti digitaalse) kaamera lääts digiteeritavast materjalist eemal ega puuduta seda.
Digiteerimise tulemusena saadakse analoogobjektist digitaalne kujutis raster- (skaneerimisel, pildistamisel) või vektorvormingus (digitaatori kasutamisel). Samuti on võimalik 3D-mudelite loomine.
Digitaalset teisendamist säilitamise vormina veel ei tunnustata, sest ei ole leitud pikaajalist ja stabiilset kandjat, mille kasutuskestus oleks lähedane juba äraproovitud happevaba paberi või mikrofilmiga.